Mercedes-Benz R129

Το Mercedes-Benz R129, γνωστό και ως Mercedes-Benz SL-Class R129, ήταν ένα πολυτελές roadster αυτοκίνητο, που παρήχθη από τη γερμανική αυτοκινητοβιομηχανία Mercedes-Benz, από τον Μάρτιο του 1989 έως τις 2 Ιουλίου 2001. Αντικατέστησε την SL-Class R107 το 1989 και τελικώς αντικαταστάθηκε το 2001 από την SL-Class R230. Στα 12 συνολικά χρόνια που διήρκεσε η παραγωγή του, κατασκευάστηκε σε 213.089 αντίτυπα,Werner Oswald: Deutsche Autos 1945–1990, vol.5. Motorbuch Verlag, Stuttgart 2001, , p. 165. ενώ διατέθηκε σε συνολικά 12 εκδόσεις κινητήρων, όλοι βενζινοκινητήρες, και ισχύος από 193 ίππους (SL280) έως 525 ίππους (SL73 AMG). Η κορυφαία έκδοση SL73 AMG, κυβισμού 7.3 λίτρων και με κινητήρα διάταξης V12, αποτέλεσε μάλιστα το ισχυρότερο καμπριολέ αυτοκίνητο της εποχής του.

 Εξέλιξη 

Η ανάπτυξη της R129 ξεκίνησε ήδη από τα μέσα της δεκαετίας του 1970, αλλά μετά τέθηκε σε αναμονή για αρκετά έτη, επειδή τα εντελώς νέα μοντέλα W201 και W124 κατανάλωσαν πολλούς πόρους ανάπτυξης. Αυτό εξηγεί επίσης τον ασυνήθιστα μεγάλο κύκλο παραγωγής του προηγούμενου μοντέλου, της SL-Class R107, που διήρκησε από το 1971 έως το 1989.

Το πρότζεκτ εξέλιξης επανεκκίνησε μόλις το 1982 και το σχέδιο του νέου μοντέλου καθορίστηκε γύρω στο 1984 και ένα δίπλωμα ευρεσιτεχνίας για αυτό κατατέθηκε στις 2 Οκτωβρίου 1986. Η Mercedes βάσισε το συγκρότημα δαπέδου σε αυτό του W124, αλλά η νέα SL-Class σχεδιάστηκε για ειδικές απαιτήσεις των κάμπριο, όπως υψηλότερη στρεπτική ακαμψία.

Το μοντέλο παρουσιάστηκε στο Σαλόνι Αυτοκινήτου της Γενεύης τον Μάρτιο του 1989 και μπήκε στη μαζική παραγωγή μέσα στον ίδιο μήνα. Οι πωλήσεις για τα αριστεροτίμονα αντίτυπα ξεκίνησαν μέσα στο καλοκαίρι και οι πωλήσεις για τα δεξιοτίμονα αντίτυπα ξεκίνησαν μέσα στο φθινόπωρο.

Αν και από το 1991 και για αρκετά χρόνια μετά, είχε δημιουργηθεί μια εσφαλμένη εντύπωση στην κοινή γνώμη τότε, λόγω της έντονης αισθητικής ομοιότητας στο μπροστινό μέρος των δύο μοντέλων, ότι βασίστηκε στην τότε επερχόμενη ναυαρχίδα της Mercedes-Benz, δηλαδή το Mercedes-Benz W140 S-Class που παρουσιάστηκε και κυκλοφόρησε το 1991, στην πραγματικότητα το R129 βασίστηκε σε μια κοντύτερη εκδοχή του μεσαίου Mercedes-Benz Ε-Class W124.Eberhard Kittler: Deutsche Autos seit 1990, vol. 6. Motorbuch Verlag, Stuttgart 2001, ISBN 978-3-613-02052-8, p. 215.

 Ενεργητική και παθητική ασφάλεια 

Από την πρώτη στιγμή, το R129 καμπριολέ έφερε το πρώτο παγκοσμίως σύστημα εκτίναξης μιας μπάρας ασφαλείας προς τα πάνω μέσα σε μόλις 0,3 δευτερόλεπτα όταν οι αισθητήρες ανίχνευαν επερχόμενη ανατροπή του οχήματος, ώστε οι επιβάτες να μην συνθλιβούν. Για τον ίδιο σκοπό, μεγάλες ενισχύσεις είχαν γίνει και στην μπροστινή κολώνα του αμαξώματος, καθώς και στις κορυφές των προσκεφάλων των καθισμάτων. Επίσης, όλα τα R129 έφεραν στάνταρ Σύστημα Αντιμπλοκαρίσματος Τροχών (Anti-lock Braking System / ABS) και Σύστημα Ελέγχου Πρόσφυσης (traction control system). Ταυτόχρονα, ο αερόσακος οδηγού ήταν στάνταρ διεθνώς, ενώ στις ΗΠΑ είχε και στάνταρ αερόσακο συνοδηγού. Στα άλλα κράτη, ο αερόσακος συνοδηγού τα πρώτα χρόνια ήταν έξτρα ή και μη διαθέσιμος, αναλόγως με τη χώρα.

Κατά την ελαφρά ανανέωση του μοντέλου, τον Σεπτέμβριο του 1995, προστέθηκαν στάνταρ πλευρικοί αερόσακοι στις πόρτες και τρίτο πίσω φως φρένων (ειδικότερα στις ΗΠΑ και στην Αυστραλία, το τρίτο πίσω φως φρένων ήταν εξ αρχής στάνταρ στην SL-Class R129, καθώς είχε επιβληθεί από την νομοθεσία των δύο αυτών χωρών σε όλα τα καινούρια αυτοκίνητα από τις σεζόν του 1986 και του 1990 αντίστοιχα). Επίσης, τότε εμφανίστηκαν και προβολείς με φώτα Xenon, ως στάνταρ στην κορυφαία έκδοση SL600 και έξτρα στις άλλες εκδόσεις, καθώς και Σύστημα Ελέγχου Ευστάθειας (ESP), το οποίο ήταν στάνταρ στην SL600 και προαιρετικό στην SL500, ενώ τελικώς από τον Δεκέμβριο του 1996 προσφέρθηκε ως έξτρα και στις 6-κύλινδρες εκδόσεις.

Στις 25 Νοεμβρίου 1996, η Mercedes-Benz παρουσίασε μία ακόμα πατέντα, το Σύστημα Υποβοήθησης Φρεναρίσματος (Brake Assist). Το σύστημα αυτό άρχισε να προσφέρεται τον Δεκέμβριο του 1996 στην Mercedes-Benz SL-Class, καθώς και την ναυαρχίδα της, το Mercedes-Benz W140 (S-Class). Μάλιστα το 1998 η Mercedes-Benz έγινε η πρώτη αυτοκινητοβιομηχανία που έκανε το σύστημα Brake Assist στάνταρ σε όλα τα μοντέλα της, ενώ σύντομα ακολούθησαν και αρκετές άλλες (μεταξύ των πρώτων, ήταν η Volvo και η BMW).

 Παραγωγή 

Παρακάτω παρουσιάζονται οι ετήσιοι αριθμοί παραγωγής αντιτύπων της κάθε έκδοσης της Mercedes-Benz R129:

 SL 280: 12.319
 SL 300: 39.004
 SL 320: 39.293
 SL 500: 94.048
 SL 600: 11.089
 SL 55 AMG: 65
 SL 60 AMG: 633
 SL 70 AMG: 150
 SL 73 AMG: 42

 Κινητήρες - Τεχνικά χαρακτηριστικά 

Αρχικά προσφερόταν με 6-κύλινδρους και 8-κύλινδρους κινητήρες, ενώ η πρώτη έκδοση που έφερε κινητήρα V12, κυβισμού 5.987 cm³, προστέθηκε στην παλέτα το 1992, αρχικά ως 600 SL και από το καλοκαίρι του 1993 ως SL 600. Στα τελευταία χρόνια παραγωγής προστέθηκαν και οι εξαιρετικά περιορισμένων αντιτύπων εκδόσεις με V12 κινητήρα SL 70 AMG και SL 73 AMG, με κυβισμούς 7.055 cm³ και 7.291 cm³ αντίστοιχα.

ΜοντέλοΚαύσιμοΑριθμός κυλίνδρων/διάταξηΒαλβίδεςΚυβισμόςΙσχύς σε PSΡοπή σε N·mΕπιτάχυνση0-100 km/hΤελικήταχύτηταΒάροςσε kgΠερίοδοςπαραγωγής300 SLΒενζίνη 6/Σε σειρά122.960 cm³1902609,3 sec228 km/h1.6501989-1993300 SL-24242312728,4 sec240 km/h1.690SL 2802.799 cm³19327010,2 sec230 km/h1.7601993-19951.8301995-19986/V182042709,5 sec232 km/h1.8101998-2001SL 3206/Σε σειρά243.199 cm³2313158,4 sec240 km/h1.7801993-19951.8501995-19986/V18224238 km/h1.8301998-2001500 SL8/V324.973 cm³3264506,2 sec250 km/h11.7701989-19923204706,5 sec1.8001992-1993SL 5001993-19951.9101995-1998244.966 cm³3064606,5 sec1.8901998-2001SL 55 AMG5.439 cm³3545305,9 sec1999-2001600 SL12/V485.987 cm³3945706,1 sec1.9801992-1993SL 6001993-19952.0501995-19981998-2001SL 60 AMG8/V325.956 cm³3815805,6 sec1.8001993-19951.9301996-1998SL 73 AMG12/V487.291 cm³5257504,8 sec2.0501999-2001

1 Ηλεκτρονικά περιορισμένη

 Ειδικές εκδόσεις 

 Mille miglia (1995, 1999, 2000 και 2001)
 Designo edition
 40th Anniversary Roadster Edition (1997)
 Special Edition (1998)
 Final Edition (2000)
 SL Edition (2000)
 Formula One Edition (2000)
 Silver arrow edition (2001). Από αυτά, τα 1.450 αντίτυπα ήταν SL500 και τα 100 ήταν SL600.
 SL 55 AMG
 SL 60 AMG
 SL 70 AMG
 SL 73 AMG

 Αναφορές 

 Εξωτερικοί σύνδεσμοι 

 Brian Clifton's R129 Page (στα αγγλικά)
 Historique R129 (στα γαλλικά)
 http://www.r129sl-club.de (στα γερμανικά)

R129
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
Κατηγορία:Γερμανικά αυτοκίνητα